สวัสดีคะคือฉีดยาคุมกำเนิดแต่เลิกฉีดมาครึ่งปีแล้วแต่ประจำเดือนมาหลายครั้งต่อ1เดือนอย่งเช่นเดือนมกราคมมาวันที่1 และ 17 และ 27 ซึ่งวันที่1จะมานิดเดียวส่วนวันที่17มาปกติพร้อมกับมีเพศสัมพันธ์ต่อมาวันที่27เป็นประจำเดือนอีกรอบแต่มากระปิดกระปรอยแบบนี้ถือว่ามีลูกยากไหมคะ
สวัสดีค่ะ การที่เคยคุมกำเนิด ด้วยการใช้วิธียาฉีดคุมกำเนิดฉีดยาคุมมาก่อนซึ่งตัวยาหลักคือ โปรเจสเตอโรนค่ะ โดยทั่วไปจะฉีดทุก 3 เดือนภายหลังจากการที่เริ่มใช้ยาฉีดคุมกำเนิด จะทำให้เกิดการยับยั้งการตกไข่ เเละเปลี้ยนเเปลงให้เยื่อบุโพรงมดลูกบางตัวลง ส่งผลให้ประจำเดือน โดยทั่วไประหว่างที่มีการฉีดยาคุมกำเนิด อาจจะไม่ได้มาเป็นรอบเดือนทุกๆ เดือน แต่จะมาเป็นแบบกระปริบกระปรอยเเทน จนสุดท้ายถ้าใช้ติดต่อกันนานๆ เกิน 6-12 เดือน ส่วนมากจะทำให้ไม่มีประจำเดือนมาทั้งนี้เมื่อเลิกการใช้ยาฉีดคุมกำเนิด สิ่งที่จะเกิดขึ้นคือ ควรกลับมามีการตกไข่ เเละประจำเดือนควรมาตามรอบปกติ ซึ่งเป็นการเเสดงให้ทราบว่าสามารถกลับมาตั้งครรภ์ได้ ทั้งนี้มีบางรายงาน ที่หลังจากหยุดฉีดยาคุมไป มีบางรายที่อาจใช้เวลาถึง 9-12 เดือน กว่าจะมีการกลับมาตกไข่ตามปกติ เเต่โดยทั่วไปภายใน 3-6 เดือนมักจะตกไข่ เเล้วมีประจำเดือนมาตามรอบค่ะถ้าเป็นไปเเนะนำให้ไปพบสูตินรีเเพทย์ก่อนค่ะ เพื่อตรวจภายใน ประเมินเรื่องการตกไข่ ฮอร์โมนต่างๆ ก่อนค่ะ เนื่องจากการที่จะกล่าวว่ามีบุตรยากต้องประเมินหลายอย่าง ซึ่งการตกไข่ของฝ่ายหญิงถือเป็นหนึ่งปัจจัยค่ะ ซึ่งอาจรอจนร่างกายกลับมาตกไข่ตามปกติก่อนได้ค่ะ เเต่ยังมีภาวะอื่นที่จะเสริมการมีบุตรยากเช่น อสุจิของฝ่ายชาย ท่อนำไข่เเละมดลูกฝ่ายหญิงค่ะ